text: 16 ¿Imataj chinkay chinkay "ukhu", maymanchus Satanasta, supaykunasninta ima wijchʼuykukun chay? Juanqa Griego parlaypi, ábyssos rimayta oqharerqa, chaytaj "mana tukukoj ukhu juskʼu", "mana taripay atina ukhu" niyta munan. Chayrayku chay lugartaqa mana pipis taripayta atinmanchu, manaqa Jehovalla, chayri chinkay chinkay ukhoj "llaventa" japʼej angellla. Chaypitaj Satanasqa, wañusqapis kanman jina kanqa, imaraykuchus ni imata ruwayta atenqañachu, niñataj "runasta chʼawkiyan[qachu]". "Phiña león jina qhaparirispa" purejtaqa siminta wisqʼakonqa (1 Ped. 5:8).